Paul Newman

**Paul Newman** (26. januar 1925 – 26. septembar 2008) bio je američki filmski glumac, režiser, profesionalni automobilist i filantrop. Tokom svog dugogodišnjeg rada osvojio je brojne nagrade između ostalih Oscar za ulogu Martina Scorsesea u filmu *Boji novca* iz 1986, šest Zlatna globusa (od čega 3 počasna), BAFTA nagradu, nagradu Filmskog festivala u Cannesu, Emmy te mnoge druge počasne nagrade. Nekoliko puta je bio pobjednik nacionalnih prvenstava kao vozač u takmičenju Američkog sportskog automobilističkog kluba, a njegova je ekipa osvojila i nekoliko prvenstava u utrkama IndyCar otvorenih vozila.
Newman je bio suosnivač Newman's Owna, kompanije za proizvodnju hrane čiji je profit donirao u dobrotvorne svrhe. Prema podacima iz 2013. ove donacije su premašile 380 miliona američkih dolara. Također je osnovao ''SeriousFun Children's Network*, globalni sistem kampova i programa za djecu s ozbiljnim zdravstvenim problemima kroz koje je prošlo oko 290.076 djece od osnivanja, tj. od 1988. Newman je umro 26. septembra 2008. u svojem dugogodišnjem domu u Westportu u Connecticutu od komplikacija s uznapredovalim rakom pluća.

## Biografija 
### Rani život i obrazovanje 
Newman je rođen u Shaker Heightsu (u predgrađu Clevelanda) u saveznoj državi Ohio, kao sin Therese (djevojački Fetzer ili Fetsko; slovački: *Terézia Fecková*) i Arthura Newmana, koji je vodio profitabilnu trgovinu sportske opreme. Newmanov otac bio je Židov, sin imigranata iz Mađarske i Poljske. Kao odrasla osoba, Newman se nije identificirao s religijom ali se opisao kao Židov, rekavši da je "to veći izazov". Newmanova majka radila je u trgovini njegova oca, a u isto je vrijeme odgajala Paula i njegova brata Arthura (koji je kasnije postao producent i produkcijski menadžer). Newman je odmalena pokazivao interes za pozorištem, što je njegova majka ohrabrivala. U sedmoj godini je debitovao, odigravši ulogu dvorske lude u školskoj izvedbi *Robina Hooda''. Maturiravši u Shaker Hights High School 1943, kratko je pohađao Univezitet Ohio u Athensu, gdje je bio član Phi Kappa Tau bratstva. Kenyon College je 1. juna 2007. objavio kako je Newman donirao 10 miliona dolara školi kako bi se uspostavio stipendijski fond kao dio trenutne kampanje za prikupljenje sredstava u kojoj je do sada prikupljeno oko 230 miliona dolara. Newman i Woodward su bili počasni supredsjednici prethodne kampanje. Osim toga, Newman je i jedan od osnivača Odbora za podsticanje korporativne filantropije (CECP), organizacije čiji su članovi predsjednici upravnih odbora i predsjednici korporacija posvećeni podizanju nivoa i kvalitete globalne korporativne filantropije. Osnovana 1999. od strane Newmana i nekoliko vodećih direktora, CECP je izrasla u organizaciju sa 175 članova i koja preko godišnjih kongresa direktora, opširnog istraživanja u pogledu podizanja nivoa i najboljih praktičnih publikacija, predvodi poslovnu zajednicu u razvoju održivog i strategijskog partnerstava zajednica povezanih filantropijom. Imenovan je i kao najdarežljivija javna ličnost 2008. od strane portala Givingback.org. Tokom te godine donirao je 20.857.000 $ Newman's Own fondaciji koja distribuira sredstva za razne dobrotvorne svrhe. Nakon Newmanove smrti, italijanske novine ''L'Osservatore Romano'' (polu službeni list Svete Stolice) su objavile vijest pri čemu su pohvalile njegov angažman na polju filantropije. Također je komentarisano da je "Newman velikodušnog srca, glumac od dostojanstva i stila kao rijetko koji u Hollywoodu".

## Reference 
## Vanjski linkovi 

Kategorija:Rođeni 1925.
Kategorija:Umrli 2008.
Kategorija:Američki glumci
Kategorija:Američki filmski glumci
Kategorija:Američki režiseri
Kategorija:Biografije, Cleveland (Ohio)
Kategorija:Dobitnici Nagrade "Henrietta"